**Rana Rotary**

**Referat fra medlemsmøte 12.01.16**

**Tilstede:** 18 Medlemmer: Vidar, Svein, Per, Linda, Widar, Kjell, Bjørn, Einar, Aleksander, Steinar, Paul Johnny, Arne, Finn Ola, Rune, Vigleik, Einar, Svein Olav og Tore

Reflektanter: Unni Elise Reinfjell og Øystein Klaussen

Eva og Johan Petter hadde meldt frafall.

**Uken lotterivinner** ble Aleksander

Per startet møtet og ingen hadde noe på hjertet og dagens foredragsholder fikk all tid tilgjengelig.

**Henrik Johansen holdt en orientering om hvor flyplass saken står i dag**

Henrik ga forsamlingen på sitt glimrende vis et realistisk bilde hvor kompleks saken er.

Som alltid er det makta som rår, makta sitter i Oslo, Oslo vet ikke hva vi trenger og forstår ikke våre behov. Derfor må vårt arbeid fremover utføres i Oslo og derfor er det viktig at vi deltar der.

Mange positive politisk utspill i media er alene ikke nok til at en ny flyplass blir bygget, det er mange som ikke ønsker vår flyplass. Vi må derfor trå gangene i de fora som kan påvirke saken.

Skal Rana regionen få sin etterlengtete vekst må flyplassen komme snart. Sannheten er at Regionen pr. i dag omtrent står stille og ikke vokser.

Hauan fikk etter det Henrik mener et ufortjent negativt utfall i Urbanet rapporten. Og dette kan skade oppfatningen av behovet i vår region. Ingen andre har analysert behovet på samme nivå. Og erfaringer fra andre sammenlignbare steder viser til helt andre passasjertall.

Møreforskning som er av de store på feltet viser til en stor samfunnsøkonomisk nytte av å bygge flyplassen. Dette selv om Mosjøen får beholde sin flyplass.

Rana kommune og næringslivet har virkelig bidratt til stor hjelp. Dette er norgeshistoriens største spleiselag innen luftfart.

Neste steg er å få en beslutning fattet i samferdselsdepartementet og så i regjeringen og deretter behandles i Stortinget i løpet av vinter/vår 2017. Slik at pengene kommer på bordet i neste statsbudsjett.

Vidar Røssvassbukt Referent